CELEX: 62019TN0358
Language: hr
Date: 2019-06-13 00:00:00
Title: predmet T-358/19: Tužba podnesena 13. lipnja 2019. — Groupe Canal + protiv Komisije

12.8.2019   
            
            
               HR
            
            
               Službeni list Europske unije
            
            
               C 270/35
            
         
      Tužba podnesena 13. lipnja 2019. — Groupe Canal + protiv Komisije
      (predmet T-358/19)
      (2019/C 270/37)
      Jezik postupka: francuski
      
         Stranke
      
      
         Tužitelj: Groupe Canal + (Issy-les-Moulineaux, Francuska) (zastupnici: P. Wilhelm, P. Gassenbach i O. de Juvigny, odvjetnici)
      
         Tuženik: Europska komisija
      
         Tužbeni zahtjevi
      
      Tužitelj od Općeg suda zahtijeva da:
      
                  —
               
               
                  utvrdi da je njegova tužba dopuštena i osnovana;
               
            
                  —
               
               
                  poništi odluku Komisije od 7. ožujka 2019. u predmetu AT.40023, u dijelu koji se odnosi na francusko tržište i postojeće ili buduće ugovore Groupe Canal + na temelju članka 263. UFEU-a;
               
            
                  —
               
               
                  naloži Komisiji snošenje svih troškova nastalih društvu Groupe Canal +.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog temelji se na Komisijinoj zlouporabi ovlasti jer su obaveze koje je ona nametnula za okončanje uskraćivanja pristupa na temelju geografske lokacije u filmskoj industriji, suprotne nedavnim zakonodavnim reformama europskog zakonodavca.
               
            
                  2.
               
               
                  Drugi tužbeni razlog temelji se na Komisijinoj očitoj pogrešci u ocjeni članka 101. stavka 1. UFEU-a, koja se sastoji u tome da je smatrala da obveze koje su predložili NBCUniversal, Sony Pictures, Warner Bros i Sky ne utječu na kulturnu raznolikost i, još općenitije, na financiranje i iskorištavanje filmova u Europskom gospodarskom prostoru.
               
            
                  3.
               
               
                  Treći tužbeni razlog temelji se na povredi načela proporcionalnosti jer je Komisija nametnula obveze koje su očito nerazmjerne u odnosu na iznesena razmatranja u vezi s tržišnim natjecanjem, ne poštujući interese trećih osoba.